

**Zápisnica zo 14. zasadnutia**

**Obecného zastupiteľstva**

**obce Veľké Vozokany**

**konaného 24. júna 2021.**

**Prítomní:**

* Ing. Justína Pálková – starostka obce
* Gabriel Cigáň– poslanec obce
* Ľubomír Pálka – poslanec obce
* Ing. Lukáš Ráno - poslanec obce
* Martin Havetta – poslanec obce
* Peter Horák - poslanec obce

**Navrhovaný program zasadnutia:**

1. Otvorenie.
2. Určenie zapisovateľa zápisnice, overovateľov zápisnice a návrhovej komisie.
3. Informácia o plnení uznesenia z 13. zasadnutia OZ.
4. Informácia o Opatreniach Úradu verejného zdravotníctva, Nariadeniach vlády SR spojených s vyhlásením mimoriadnej situácie a COVID AUTOMATE.
5. Výročná správa obce za rok 2020.
6. Záverečný účet obce za rok 2020.
7. Informácia o zaslaných Pripomienkach k návrhu súdnej mapy (Ministerstvo spravodlivosti SR).
8. Informácia o schválenom predaji obecného pozemku.
9. Riešenie žiadosti o vydanie územnoplánovacej informácie.
10. Riešenie žiadosti o osadenie dopravného zrkadla.
11. Riešenie sťažnosti od obyvateľov našej obce.
12. Informácia o schválení nenávratného finančného príspevku na rekonštrukciu Kultúrneho domu.
13. Revízia knižničného fondu v Miestnej knižnici..
14. Informácia o elektronickom a asistovanom sčítaní obyvateľov.
15. Rôzne.
16. Diskusia.
17. Záver.

**1., 2. Otvorenie, určenia zapisovateľa zápisnice, návrhovej komisie, overovateľov zápisnice.**

Starostka obce Ing. Justína Pálková privítala prítomných členov OZ na 14. zasadnutí Obecného zastupiteľstva, oboznámila ich s pripraveným programom zasadnutia. Konštatovala, že zasadnutie Obecného zastupiteľstva je uznášaniaschopné.

Za overovateľov zápisnice určila poslancov: Ľubomír Pálka, Ing. Lukáš Ráno

Do návrhovej komisie boli navhrnutí: Martin Havetta, Gabriel Cigáň

Za zapisovateľa zápisnice bol poverený člen návrhovej komisie: Martin Havetta

**UZNESENIE č. 130/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

Overovateľov zápisnice, návrhovú komisiu, program zasadnutia.

1. **Plnenie uznesenia z 13. zasadnutia OZ.**

Starostka obce informovala prítomných poslancov o plnení uznesenia, ktoré bolo prijaté na 13. zasadnutí :

* Rozpočet na rok 2021 a nasledujúce roky 2022 a 2023
* Žiadosť o vyjadrenie k PD pre územné konanie stavby – „IBV Veľké Vozokany – výstavba radových domov, prístupovej komunikácie a inžinierskych sietí I. etapa“ na pozemku KN – C – 5257, k. ú. Veľké Vozokany
* Vypracovanie Dohody o urovnaní dlhu - dôsledok poškodenia Národnej kultúrnej pamiatky – Lev Veľké Vozokany
1. **Informácia o Opatreniach Úradu verejného zdravotníctva, Nariadeniach vlády SR spojených s vyhlásením mimoriadnej situácie a COVID AUTOMATE.**

Starostka obce Ing. Justína Pálková informovala poslancov o opatreniach Úradu verejného zdravotníctva a nariadeniach vlády v súvislosti s vyhlásením mimoriadnej situácie a COVID AUTOMATU.

**UZNESENIE č. 131/2021**

Obecné zastupiteľstvo vo Veľkých Vozokanoch

* **berie na vedomie**

Opatrenia a nariadenia spojené s vyhlásením mimoriadnej situácie a COVID AUTOMATU.

1. **Výročná správa obce za rok 2020.**

Starostka obce Ing. Justína Pálková predložila prítomným poslancom Výročnú správu obce za rok 2020.

**UZNESENIE č. 132/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Výročnú správu obce za rok 2020.

1. **Záverečný účet obce za rok 2020.**

Starostka obce predložila poslancom OZ dokument Záverečný účet obce za rok 2020.

**UZNESENIE č. 133/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Záverečný účet obce za rok 2020.

1. **Informácia o zaslaných Pripomienkach k návrhu súdnej mapy (Ministerstvo spravodlivosti SR).**

Starostka obce informovala prítomných poslancov o tom, že vypracovala a zaslala Ministerstvu spravodlivosti SR pripomienky k návrhu súdnej mapy. Ďalej poslancov OZ informovala o obsahu pripomienok k novej súdnej mape.

**UZNESENIE č.134/2021**

Obecné zastupiteľstvo vo Veľkých Vozokanoch

* **berie na vedomie**

Obsah pripomienok k návrhu súdnej mapy.

1. **Informácia o schválenom predaji obecného pozemku.**
2. Starostka obce Ing. Justína Pálková informovala prítomných poslancov o schválenom predaji obecného pozemku – časť budovy miestneho pohostinstva a priľahlého pozemku, o výmere 84 m za sumu 116,-€ ( 1,32 € za 1 m2 ), pre Daniela Mandáka, bytom Veľké Vozokany 198 (viď Kúpnu zmluvu).

**UZNESENIE č.135/2021**

Obecné zastupiteľstvo vo Veľkých Vozokanoch

* **berie na vedomie**
1. Informáciu o predaji obecného pozemku o výmere 84 m2, za sumu 116,- €.
2. **Riešenie žiadosti o vydanie územnoplánovacej informácie.**

Starostka obce predniesla prítomným poslancom OZ návrh na riešenie žiadosti o vydanie územnoplánovacej informácie, pre výstavbu rodinného domu Juraja Balku č. 158.

**UZNESENIE č. 136/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Návrh riešenia žiadosti o vydanie územnoplánovacej informácie.

1. **Riešenie žiadosti o osadenie dopravného zrkadla**.

Starostka obce Ing. Justína Pálková predložila prítomným poslancom OZ žiadosť obyvateľov obce o osadenie dopravného zrkadla oproti domu č. 53 a domu č. 54 s tým, že zrkadlo pri dome č. 54 by pomáhalo zvýšeniu bezpečnosti pre vodičov smerujúcich od Zlatých Moraviec do našej obce. Obidve osadené zrkadlá by umožnili obyvateľom bývajúcim v rodinných domoch so súpisnými číslami 53 a 54 bezpečne sa zaradiť na komunikáciu 3. triedy – Zlaté Moravce – Vráble.

**UZNESENIE č. 137/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Osadenie dopravného zrkadla oproti domu č. 53 a domu č. 54.

1. **Riešenie sťažnosti od obyvateľov našej obce.**

Starostka obce predložila poslancom OZ sťažnosť obyvateľky obce Mgr. Zuzany Môťovskej, trvale bytom Veľké Vozokany č. 15, ohľadom výskytu líšky hrdzavej na ich súkromnom pozemku. Ing. Justína Pálková – starostka obce informovala prítomných poslancov o všetkých bezodkladných krokoch, ktoré boli vykonané zo strany obce – komunikácia s miestnym poľovným združením, Okresným a Krajským poľovným zväzom, slobodou zvierat, životným prostredím a napokon dala žiadosť Okresnému úradu v Nitre – pozemkovému a lesnému odboru , na mimoriadny lov líšok. Následne bola vykonaná obhliadka terénu za účasti všetkých zainteresovaných. Výsledkom bolo Rozhodnutie o mimoriadnom povolení lovu líšky hrdzavej na nepoľovných pozemkoch. Starostka obce taktiež pripomenula, že riešenie tejto sťažnosti a následné kroky, ktoré boli v predmetnej veci urobené, nie sú v kompetencií obce. Prípadné ďalšie podnety takéhoto charakteru je potrebné v budúcnosti smerovať orgánu štátnej správy, ktorý má túto agendu v kompetencií.

**UZNESENIE č. 138/2021**

Obecné zastupiteľstvo vo Veľkých Vozokanoch

* **berie na vedomie**

Sťažnosť Mgr. Zuzany Môťovskej a oboznámenie so všetkými krokmi, ktoré boli v tejto veci starostkou obce zrealizované.

**12. Informácia o schválení nenávratného finančného príspevku na rekonštrukciu Kultúrneho domu.**

Starostka obce informovala poslancov OZ o schválení nenávratného finančného príspevku pre našu obec , na ukončenú realizáciu rekonštrukcie Kultúrneho domu, vo výške 20.002,93 €.

**UZNESENIE č. 139/2021**

Obecné zastupiteľstvo vo Veľkých Vozokanoch

* **berie na vedomie**

Informáciu o schválení nenávratného finančného príspevku na rekonštrukciu Kultúrneho domu.

**13. Revízia knižničného fondu v Miestnej knižnici.**

Starostka obce Ing. Justína Pálková predložila poslancom OZ správu Revízie knižničného fondu v Miestnej knižnici. Zároveň predniesla návrh na znovuotvorenie Miestnej ľudovej knižnice, ktorá sa nachádza v zrekonštruovaných priestoroch v budove Obecného úradu.

**UZNESENIE č. 140/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Znovuotvorenie Miestnej ľudovej knižnice a správu z Revízie knižničného fondu v miestnej knižnici Veľké Vozokany.

**14. Informácia o elektronickom a asistovanom sčítaní obyvateľov.**

Starostka obce informovala poslancov OZ, že dňom 13. 06. 2021 bolo ukončené elektronické asistované sčítanie obyvateľov. V obci Veľké Vozokany sa sčítalo 100 % skutočne evidovaných obyvateľov na trvalom pobyte v obci. Avšak podľa evidencie z Registra fyzických osôb, odkiaľ sa čerpali počty obyvateľov pre elektronické sčítanie, sa sčítalo 98,68 % obyvateľov v obci.

**UZNESENIE č. 141/2021**

Obecné zastupiteľstvo vo Veľkých Vozokanoch

* **berie na vedomie**

Informáciu o elektronickom a asistovanom sčítaní obyvateľov.

**15. Rôzne**

1. starostka obce predniesla poslancom návrh Dohody o urovnaní dlhu pre troch obvinených, ktorí spôsobili škodu na kultúrnej pamiatke – „Pamätník Lev“. Dohodla sa so zákonnými zástupcami obvinených o urovnaní dlhu v sume 903,04 € / osobu, čo predstavuje reálne vyčíslenie spôsobenej škody.

**UZNESENIE č. 142/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Dohodu o urovnaní dlhu. Finančné prostriedky budú použité na rekonštrukciu škody, ktorú obvinení spôsobili na národnej kultúrnej pamiatke LEV Veľké Vozokany. Výšku škody vyčíslila komora reštaurátorov.

1. starostka obce predložila poslancom žiadosť o odkúpenie obecného pozemku,parcela CKN 4697/1 o výmere 227 m2, ktorá sa nachádza v katastrálnom území Veľké Vozokany v obci Čierne Kľačany. Žiadosť sme obdržali od Pavla Čaladika, trvale bytom Čierne Kľačany.

**UZNESENIE č. 143/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Predaj obecného pozemku, ale zatiaľ nebola určená cena pozemku.

1. starostka obce informovala poslancov o tom že naša obec ako jediná z Nitrianskeho kraja získala aj dotáciu na rekonštrukciu vnútorných priestorov Materskej školy – sociálne zariadenia, vo výške 8. 080,- €.

**UZNESENIE č. 144/2021**

Obecné zastupiteľstvo vo Veľkých Vozokanoch

* **berie na vedomie**

Informáciu o schválení dotácie pre MŠ.

1. starostka obce informovala prítomných poslancov o vypracovaní a podpísaní Memoranda o spolupráci na príprave a implementácií Integrovanej územnej stratégie – Strategicko-plánovacieho regiónu Zlaté Moravce.

**UZNESENIE č. 145/2021**

Obecné zastupiteľstvo vo Veľkých Vozokanoch

* **berie na vedomie**

Memorandum o spolupráci.

1. starostka obce informovala poslancov o vydaní povolenia Výskumnému ústavu vodného hospodárstva, na  realizáciu vrtu na, ktorý bude slúžiť na sledovanie znečistenia v podzemných vodách.

**UZNESENIE č. 146/2021**

Obecné zastupiteľstvo vo Veľkých Vozokanoch

* **berie na vedomie**

Informáciu o realizácii vrtu na sledovanie znečistenia podzemných vôd.

1. starostka obce predložila prítomným poslancom Zápisnicu z kontroly obce vo veciach zvereného výkonu štátnej správy na úseku ochrany pred požiarmi a informovala ich o vypracovanom Požiarnom poriadku pre Obec Veľké Vozokany. Zároveň predložila návrh o určení p. Vlastimila Vencla za preventívara protipožiarnej ochrany obce Veľké Vozokany.

**UZNESENIE č. 147/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

P. Vlastimila Vencla za preventívara protipožiarnej ochrany a Požiarny poriadok Obce Veľké Vozokany.

**16. Diskusia.**

Poslanci OZ diskutovali o podmienkach organizovania športových akcií na miestnom ihrisku a o údajnom porušení pravidiel lockdownu v obecnej posilňovni. Poslanci OZ doporučili starostke obce preveriť podmienky organizovania športových akcií na miestnom ihrisku a zároveň preveriť, či nedošlo k porušovaniu pravidiel počas lockdownu v obecnej posilňovni.

**17. Záver.**

Po prečítaní uznesenia členmi návrhovej komisie, poslanci Obecného zastupiteľstva toto uznesenie prijali. Starostka obce poďakovala poslancom OZ za účasť na 14. zasadnutí a zasadnutie oficiálne ukončila.

 .............................................................

 Ing. Justína Pálková, starostka obce

Overovatelia:

Ľubomír Pálka .................................

Ing. Lukáš Ráno ..................................